એસીબી દ્વારા કોર્ટના આદેશને પગલે જુદા-જુદા તબક્કે સીઆરપીસી ૧૫૬(૧) હેઠળ નિવેદન નોંધવામાં આવ્યા હતા. પ્રક્રિયાના ભાગરૂપે શનિવારે સુરત એપીએમસીના ચેરમેન રમણ જાનીનું નિવેદન લેવામાં આવ્યું હતું. એડવોકેટ અવનિશ પંડયાએ ફરિયાદી વિનોદ રામજી પટેલ મારફત કોર્ટ ફરિયાદ કરી હતી. આ ફરિયાદમાં એપીએમસીના ઓડિટર ચંપકસિંહ પરમારના ઓડિટ વાંધાને જ પુરાવા ગણી આરોપી સામે ગુનો નોંધવા માંગ કરી હતી. બીજી તરફ પરમારના ઓડિટ વાંધા પછી નવા ઓડિટરની નિમણુંક કરી એપીએમસીએ નવેસરથી ઓડિટ કરાવ્યું હતું. જોકે, વિનોદ રામજી પટેલે કોર્ટ ફરિયાદમાં જે આક્ષેપો કર્યા હતા. તે આક્ષેપો સાથે કેટલાક કેસો હાઇકોર્ટમાં પણ ચાલી રહ્યાં છે. એસીબી પોલીસના સૂત્રોએ જણાવ્યું હતું કે ૨૦૧૬માં નોંધાયેલા કેસમાં રમણ નાથુભાઇ જાનીનું નિવેદન નોંધવામાં આવ્યું હતું.